Carl Schuhmann - Vikipeedia, vaba entsüklopeedia

# Carl Schuhmann

###

Kuld | 1896 | rööbaspuud, võistkondlik
Kuld | 1896 | kang, võistkondlik
Kuld | 1896 | toenghüpped, individuaalne
Kuld | 1896 | kreeka-rooma maadlus
Pronks | 1896 | kahe käega tõstmine

Carl Schuhmann, 12. mai 1869 – 24. märts 1946) oli saksa sportlane, 1896. aasta suveolümpiamängude neljakordne olümpiavõitja ja olümpiapronks, Saksamaa esimene olümpiavõitja. 158 cm pikk. Elukutselt peenmehaanik.

Ta võitis Ateena olümpiamängudel 9. aprillil 1896 võimlemises individuaalselt toenghüpped ning võistkondlikult rööbaspuud ja kangi. Teistel individuaalaladel (kang, toenghooglemine ja rõngad ning 10. aprillil rööbaspuud) ta esikolmikusse ei tulnud.

Kergejõustikus nii hästi ei läinud. 6. aprillil oli Schuhmann kolmikhüppes 5., 7. aprillil jäi kuulitõukes 7 võistleja seas 3 viimase hulka ning kaugushüppes 9 võistleja seas 2 viimase hulka. Kõrgus- ja teivashüppes ning kettaheites ta registreerus, kuid ei osalenud.

Samal õhtul jagas Schuhmann 3. kohta kahe käega tõstmises (90 kg), jäädes küll võitjatele 21,5 kiloga alla.

10. aprillil peetud kreeka-rooma maadlusturniiril sai Schuhmann neljanda olümpiavõidu. 5 mehe konkurentsis seljatas ta avakohtumises mõne minutiga endast pikema ja raskema inglase Launceston Ellioti ja jõudis finaali kreeklase Giorgios Tsitase vastu. Pärast nelikümmend minutit kestnud maadlust katkestasid kohtunikud matši pimeduse tõttu, kuigi Schumann tahtis jätkata. Järgmisel päeval seljatas Schuhmann Tsitase kahekümne minutiga.

Ateena olümpial oli ta populaarseim välisvõistleja. Kreeka kuningas Geórgios I olevat talle öelnud: «Te olete kõige populaarsem mees Kreekas. Te olete populaarsem kui mina.»

Alates 1898 oli Schuhmann võimlemisõpetaja Londonis. 1906 Ateena vaheolümpial oli ta aukülaline ja referent, 1908 atašee, 1936 aukülaline. I Maailmasõja ajal interneeriti ta sakslasena Mani saarele, pärast sõda pöördus Berliini.

## [redigeeri] Vaata ka:

- Kergejõustik 1896. aasta suveolümpiamängudel
- Maadlus 1896. aasta suveolümpiamängudel
- Riistvõimlemine 1896. aasta suveolümpiamängudel
- Tõstmine 1896. aasta suveolümpiamängudel

Välja otsitud andmebaasist "http://et.wikipedia.org../../../c/a/r/Carl_Schuhmann_76d7.html"

Kategooriad: Saksamaa sportlased | Sündinud 1869 | Surnud 1946

##### Views

- Artikkel
- Arutelu
- Viimane redaktsioon

##### Otsi

##### Teised keeled

- Dansk
- Deutsch
- English
- Italiano
- Suomi